ഹൈഡ ഗ്വായ്

ഹൈഡ ഗ്വായ് (; Haida: X̱aaydag̱a Gwaay.yaay /X̱aayda gwaay അക്ഷരാർത്ഥത്തിൽ "ഹൈഡ ജനതയുടെ ദ്വീപുകൾ") കാനഡയുടെ വടക്കൻ പസഫിക് തീരത്ത് നിന്ന് ഏകദേശം 45–60 കിലോമീറ്റർ (30–40 മൈൽ) അകലെയുള്ള ഒരു ദ്വീപസമൂഹമാണ്. ദ്വീപുകളെ പ്രധാന കരയിൽനിന്ന് കിഴക്ക് ആഴം കുറഞ്ഞ ഹെകേറ്റ് കടലിടുക്ക് വേർതിരിക്കുന്നു. ക്യൂൻ ഷാർലറ്റ് സൗണ്ട് തെക്ക്, വാൻ‌കൂവർ ദ്വീപിന് അപ്പുറത്തായി സ്ഥിതിചെയ്യുന്നു. വടക്കുഭാഗത്ത് തർക്കത്തിലുള്ള ഡിക്സൺ എൻട്രൻസ് യുഎസ് സംസ്ഥാനമായ അലാസ്കയിലെ അലക്സാണ്ടർ ദ്വീപസമൂഹത്തിൽ നിന്ന് ഹൈഡ ഗ്വായിയെ വേർതിരിക്കുന്നു.

വടക്ക് ഗ്രഹാം ദ്വീപ് (കീസ് ഗ്വായ്), തെക്ക് മോറെസ്ബി ദ്വീപ് (, അക്ഷരാർത്ഥത്തിൽ: പകുതി ദ്വീപിലെ തെക്കൻ ആളുകൾ, അല്ലെങ്കിൽ ഗ്വായ് ഹാനാസ് "സൗന്ദര്യത്തിന്റെ ദ്വീപുകൾ") എന്നിങ്ങനെ രണ്ട് പ്രധാന ദ്വീപുകൾ ഉൾക്കൊള്ളുന്ന ഹൈഡാ ഗ്വായ്ക്ക് ഉടനീളമായി മൊത്തം 10,180 ചതുരശ്ര കിലോമീറ്റർ (3,931 ചതുരശ്ര മൈൽ) ഭൂവിസ്തൃതിയിൽ ഏകദേശം 400 ചെറിയ ദ്വീപുകളും സ്ഥിതിചെയ്യുന്നു. ആന്തണി ദ്വീപ് ( / ), ബർണാബി ദ്വീപ് (), ആൽഡർ ദ്വീപ് ( / ), കുൻഖിത് ദ്വീപ് എന്നിവ മറ്റു പ്രധാന ദ്വീപുകളിൽ ഉൾപ്പെടുന്നു.

കനേഡിയൻ പ്രവിശ്യയായ ബ്രിട്ടീഷ് കൊളംബിയയുടെ ഭാഗമായ ഈ ദ്വീപുകൾ മുമ്പ് ക്വീൻ ഷാർലറ്റ് ദ്വീപുകൾ എന്നും ഗ്രാമ്യ ഭാഷയിൽ "ചാർലോട്ട്സ്" എന്നും അറിയപ്പെട്ടിരുന്നു. ബ്രിട്ടീഷ് കൊളംബിയയും ഹൈഡ ജനങ്ങളും തമ്മിലുള്ള കുൻസ്റ്റാ ഗു - കുൻസ്റ്റായാഹ് ഒത്തുതീർപ്പ് രേഖയുടെ ഭാഗമായി 2010 ജൂൺ 3 ന് ഹൈഡ ഗ്വായ് അനുരഞ്ജന നിയമം ഔപചാരികമായി ഈ ദ്വീപസമൂഹത്തിന്റെ പേരുമാറ്റം നടത്തി.

ഈ ദ്വീപുകൾ ഹൈഡ രാഷ്ട്രത്തിന്റെ ഹൃദയഭാഗമായി രൂപപ്പെട്ടിരിക്കുന്നു. ഏകദേശം 13,000 വർഷങ്ങളായി ഈ ദ്വീപുകളിൽ അധിവസിക്കുന്ന  ഹൈഡ ജനങ്ങൾ നിലവിൽ ജനസംഖ്യയുടെ പകുതിയോളം വരും.History of the Haida Nation , Council of the Haida Nation, retrieved 2014-08-16: "Today, Haida people make up half of the 5000 people living on the islands."

 അവലംബം